Diari Oficial de la Generalitat Valenciana


Sumari del DOGV 3982, del 19-04-2001 (2001/3359)

Informació pública de l'alternativa tècnica del programa d'actuació integrada per al desenvolupament de la UE-R 02 del Pla General d'Ordenació Urbana de Castelló de la Plana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3359


Organisme emissor
:   Agrupació d'Interés Urbanístic Hermanos Bou

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la UE-R 02 del Pla General d'Ordenació Urbana de Castelló de la Plana. [2001/F3359]
  
L'Agrupació d'Interés Urbanístic Hermanos Bou, domiciliada al carrer de Cavallers, 55, de Castelló de la Plana, codi postal 12704 (tel. 393 72 67 63), mitjançant aquest anunci i en aplicació del que s'estableix en l'article 48.1.C) de la Llei 8/1994, de 15 de novembre, Reguladora de l'Activitat Urbanística, comunica:
  
Que ha formulat l'alternativa tècnica de programa d'actuació integrada de la UE-R 02 del Pla General d'Ordenació Urbana de Castelló de la Plana, i adjunta a aquest: memòria, projecte d'urbanització, conveni urbanístic de 12 de març de 1998 subscrit amb l'Ajuntament de Castelló de la Plana, projecte de reparcel·lació i escriptura de constitució de l'agrupació d'interés urbanístic juntament amb els seus estatuts, tot això a l'empara de la Llei 6/1994, de 15 de novembre, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994). En aplicació del que s'estableix en l'article 48.1.C) en relació amb l'article 46.3, ambdós de la Llei Reguladora de l'Activitat Urbanística, pertoca sotmetre el programa esmentat amb tota la documentació annexa a informació pública, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat les persones interessades en aquest procediment podran formular qualssevol al·legacions que els convinguen segons dret, així com altres alternatives tècniques de programa, tot això en els termes i les condicions de l'esmentada Llei Reguladora de l'Activitat Urbanística. A aquest efecte qualsevol interessat podrà consultar l'expedient depositat a la notaria del senyor Ernesto Tarragón, situada al carrer de Ruiz Zorrilla, 1-3r, de Castelló de la Plana, els dies hàbils de 10.00 a 13.00 hores. Igualment es fa constar que qualsevol persona podrà comparéixer a la dita notaria per a obtenir còpia de l'acta de protocol·lització del projecte i documents que s'hi adjunten o sol·licitar que se li exhibisca aquesta.
  
Així mateix, tant la referida documentació com l'expedient administratiu es podran consultar als locals de l'Ajuntament de Castelló de la Plana, ubicats a la plaça Major, 1-4t, els dies hàbils, de 09.30 a 11.30 hores. Les al·legacions que, si és el cas, es formulen seran presentades davant de l'Ajuntament de Castelló de la Plana.
  
Mitjançant aquest edicte, segons el que es preceptua en el paràgraf 2 de l'article 48, en relació amb l'article 46, paràgrafs 4 i 5, de la Llei Reguladora de l'Activitat Urbanística, es posa en coneixement de les persones interessades que el termini de cinc dies hàbils per a presentar proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini es podran formular les referides proposicions a l'Ajuntament de Castelló de la Plana.
  
Una vegada finalitzat el segon termini, tindrà lloc l'acte d'obertura de pliques a l'Ajuntament de Castelló de la Plana. A aquests efectes es fa constar que el present programa d'actuació pretén que siga d'aplicació l'adjudicació preferent assenyalada en l'article 50 de la Llei Reguladora de l'Activitat Urbanística.
  
A l'empara de l'article 59.4 de la Llei de Règim Jurídic de les Administracions Públiques i del Procediment Administratiu Comú, i atés que figuren en la relació de titulars cadastrals com a desconeguts o amb el domicili a la pròpia parcel·la, es notifica a:
  
- Desconegut. Carrer en Projecte, 164. Referència cadastral 3900809YK5330S.
  
- Bautista Tosca Climent. Carrer en Projecte, 164. Referència cadastral 3900810YK5330S.